بؤلوجو ترور هؤرگوتو پ‌کاکا/ی‌پ‌گ‌نین سؤزده توغای مسئولو نجدت داغلاراَر سوریه‌نین قوزئیینده ضررسیزلشدیریلدی.
میللی استخبارات تشکیلاتینین (میت) اؤزل عملیات تشکیل ائتدیگی، گئلی سرحات کد آدلی نجدت داغلاراَر، تۆرکیه‌ده‌کی فعالیتی و سوریه‌ده تۆرک سلاحلی گۆجلرینه قارشی ائیلملرینه گؤره هدف لیستینه گیرمیشدی.
۲۰۲۰.جی ایلده عین العرب ایالتی تونل و مؤوضعلندیرمه سوروملوسو اولان تروریست داغلاراَر، ضررسیز حالا گتیریلدیگی سیرادا هؤرگوتون چؤل کادرلاریندان سؤزده چاورش توغایی سوروملوسو ایدی.
گۆونلیک قایناقلاری؛ سوریه‌ده‌کی ان بؤیوک تروریست بیرلیکلریندن بیری اولان چاورش توغایی سوروملوسونون ضررسیزلشدیریلمه‌سینین، هؤرگوتون سوریه‌ده‌کی قورولوشونا جدی زیان ووردوغونو بیلدیریر.
اؤته یاندان، ایچ ایشلری باخانلیغی  ایش‌گۆدومونده، ژاندارما و امنیت مۆدورلوگو طرفیندن حیاتا گئچیریلن اقناع چالیشمالاری نتیجه‌سینده، پ‌کاکا/ی‌پ‌گ‌دن قاچان ۳ ترور هؤرگوتو عضوو داها گۆونلیک گۆجلرینه تسلیم اولدو.
